SET ปิดเย็นรีบาวด์ 2 จุด โบรกฯคาดพรุ่งนี้ไซด์เวย์กรอบแคบ เซ่นปัจจัยลบสงครามการค้ากดดัน
SET ปิดเย็นรีบาวด์ 2 จุด โบรกฯคาดพรุ่งนี้ไซด์เวย์กรอบแคบ เซ่นปัจจัยลบสงครามการค้ากดดัน โดยดัชนีปิดตลาดวันนี้ ที่ระดับ 1,621.57 จุด บวก 2.21 จุด หรือ 0.14% มูลค่าการซื้อขาย 4.5 หมื่นล้านบาท
SET ปิดเย็นรีบาวด์ 2 จุด โบรกฯคาดพรุ่งนี้ไซด์เวย์กรอบแคบ เซ่นปัจจัยลบสงครามการค้ากดดัน
30 พ.ค. 2562

ผู้สื่อข่าวรายงานว่า ดัชนีปิดตลาดวันนี้ ที่ระดับ 1,621.57 จุด บวก 2.21 จุด หรือ 0.14% มูลค่าการซื้อขาย 4.5 หมื่นล้านบาท
10 หุ้นดันดัชนีวันนี้

ด้านนายธนเดช รังษีธนานนท์ ผู้อำนวยการอาวุโสฝ่ายวิเคราะห์หลักทรัพย์ บล.อาร์เอชบี (ประเทศไทย) เปิดเผยว่า ตลาดหุ้นไทยวันนี้แกว่งตัวในกรอบแคบแดนบวก ซึ่งเป็นการรีบาวด์กลับมาจากเมื่อวานนี้ปรับตัวลดลง แต่ยังไม่มีปัจจัยหนุนที่ส่งผลอย่างมีนัยสำคัญต่อการปรับตัวขึ้นในวันนี้
โดยตลาดยังคงได้รับแรงกดดันจากความไม่ชัดเจนของสงครามการค้าระหว่างสหรัฐฯและจีน ซึ่งยังคงต้องรอการเจรจากันอีกครั้งในเดือนมิ.ย.นี้ ซึ่งปัจจัยดังกล่าวส่งผลกดดันให้ตลาดหุ้นในภูมิภาคเอเชียปรับลงในวันนี้
ขณะที่ปัจจัยในประเทศ การจัดตั้งรัฐบาลยังไม่ได้มีข้อสรุปออกมาอย่างแน่ชัด ทำให้นักลงทุนยังไม่มีความมั่นใจ แต่ยังมีรัฐบาลรักษาการในปัจจุบันที่มีอำนาจเต็มสามารถออกนโยบายมากระตุ้นเศรษฐกิจได้ แต่มองว่าหากมีความชัดเจนของการจัดตั้งรัฐบาลออกมาจะเป็นปัจจัยที่ช่วยให้ดัชนีปรับตัวขึ้นไปได้ในระดับหนึ่ง
สำหรับแนวโน้มตลาดหุ้นไทยในวันพรุ่งนี้คาดว่าดัชนียังคงแกว่งตัวแบบไซด์เวย์ในกรอบแคบ ซึ่งปัจจัยที่สำคัญทั้งปัจจัยภายนอกเรื่องสงครามการค้า และปัจจัยภายในของการจัดตั้งรัฐบาลที่ยังไม่ชัดเจน ทำให้ทิศทางการเคลื่อนไหวของดัชนียังไร้ทิศทาง และนักลงทุนจะยังชะลอการลงทุนเพื่อรอความชัดเจนของปัจจัยทั้งสอง ซึ่งส่งผลต่อการตัดสินใจลงทุนอย่างมีนัยสำคัญ พร้อมให้แนวต้าน 1,632 จุด แนวรับ 1,618 จุด
ส่วนหลักทรัพย์ที่มีมูลค่าการซื้อขายสูงสุด 5 อันดันแรก ได้แก่
CPALL มูลค่าการซื้อขาย 1,988,749.82 ล้านบาท ปิดที่ 79.00 บาท ราคาไม่เปลี่ยนแปลง
PTT มูลค่าการซื้อขาย 1,920,401.15 ล้านบาท ปิดที่ 46.25 บาท ลดลง 0.25 บาท
PTTGC มูลค่าการซื้อขาย 1,902,280.30 ล้านบาท ปิดที่ 61.25 บาท ลดลง 1.00 บาท
BDMS มูลค่าการซื้อขาย 1,581,752.90 ล้านบาท ปิดที่ 26.00 บาท ราคาไม่เปลี่ยนแปลง
SCC มูลค่าการซื้อขาย 1,256,917.20 ล้านบาท ปิดที่ 450.00 ล้านบาท เพิ่มขึ้น 2.00 บาท
ตลาดหุ้นเอเชีย
